OpenLLM-France/wikimedia huggingface dataset:
# Espuri Postumi Albí (cònsol 186 aC)

Espuri Postumi Albí (llatí: Spurius Postumius L. f. A. n. Albinus) va ser un magistrat romà. Formava part de la gens Postúmia, una antiga família romana d'origen patrici.
Va ser pretor peregrí l'any 189 aC i cònsol el 186 aC. Durant el seu consolat es va dictar un senatus consultum que suprimia el culte a Bacus a Roma, a causa dels crims que s'havien comès en l'adoració d'aquest deu. Va ser també àugur, i va morir ja gran el 179 aC.

## Referències

* ↑ Titus Livi. Ab Urbe Condita XXXVII,47-50
* ↑ Smith, William (ed.). Dictionary of Greek and Roman Biography and Mythology. Vol. I. Londres: Walton and Maberly, 1841, p. 91.
# Makakilo City

Makakilo City és una població dels Estats Units a l'estat de Hawaii. Segons el cens del 2000 tenia 13.156 habitants.

## Demografia

Segons el cens del 2000, Makakilo City tenia 13.156 habitants, 3.898 habitatges i 3.225 famílies. La densitat de població era de 1617,0 habitants per km².
Dels 3.898 habitatges, en un 44,2% hi vivien nens de menys de 18 anys; en un 65,9% hi vivien parelles casades; en un 11,3%, dones solteres, i en un 17,3% no eren unitats familiars. En l'11,3% dels habitatges hi vivien persones soles l'1,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 3,37 i el nombre mitjà de persones que vivien en cada família era de 3,64.
Per edats la població es repartia de la següent manera: un 30,5% tenia menys de 18 anys, un 8,3% entre 18 i 24, un 33,6% entre 25 i 44, un 21,5% de 45 a 64 i un 6,1% 65 anys o més.
L'edat mediana era de 32,4 anys. Per cada 100 dones hi havia 101,04 homes. Per cada 100 dones de 18 o més anys hi havia 98,46 homes.
La renda mediana per habitatge era de 66.515 $ i la renda mediana per família de 67.267 $. Els homes tenien una renda mediana de 40.067 $ mentre que les dones 31.194 $. La renda per capita de la població era de 20.945 $. Aproximadament el 4,3% de les famílies i el 5,1% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Makakilo City». American Fact Finder. Oficina del Cens dels Estats Units, 15-09-2010. Arxivat de l'original el 2020-02-15. [Consulta: 18 setembre 2010].
* ↑ «Geographic Comparison Table-Makakilo City». American Fact Finder. Oficina del Cens dels Estats Units, 15-09-2010.
# Bone Valley

La regió Bone Valley (Vall de l'Os) es troba al centre de l'estat dels Estats Units de Florida, engloba parts dels comtats administratius de Hardee, Hillsborough, Manatee i Polk County, en el qual els fosfats s'extreuen dels dipòsits per a ser usats com fertilitzants en agricultura. Actualment Florida compta amb els dipòsits de fosfats més grans dels Estats Units.

## Procediment

Grans màquines excavadores funcionen durant les 24 hores del dia en mines de superfície. Obtenen còdols crus de fosfat mesclats amb argila i sorra (cosa que s'anomena matriu). També contenen urani a una concentració aproximada de 100 parts per milió. Com que el fòsfor obtingut és lleugerament radioactiu el seu ús està prohibit en la majoria d'aplicacions.
La matriu s'aboca dins pous on es mescla amb aigua i es transporta mitjançant llargues canonades cap a plantes rentadores. Aquestes plantes separen els fosfats es trona a barrejar amb aigua i es forma una roca molla (wetrock) la qual és transportada per ferrocarril a plantes de fertilitzants on és processada. El producte final inclouen, però no es limiten, el fosfat de diamoni (DAP), fosfat amònic (MAP) i superfosfat triple (TSP).
Els productes de rebuig s'emmagatzemen en grans munts de fòsfor i guix (phosphogypsum) i embassaments, que sovint ocupen una superfície de centenars d'hectàrees.
El processament dels fosfats produeixen quantitats significatives de gas fluor el qual es tracta per filtració.

## Història

El ferrocarril anomenat Florida Southern Railway arribà a Arcadia l'any 1886, on el 1881 s'havien descobert els dipòsits de fosfats pel Capità Francis LeBaron del United States Army Corps of Engineers, ell va enviar a la Smithsonian Institution fòssils prehistòrics dins les barres de sorra del riu Peace. També es va adonar de la qualitat dels fosfats presents en les mostres.

## Referències

* ↑ «Còpia arxivada». Arxivat de l'original el 2008-08-28. [Consulta: 7 juliol 2014].

## Enllaços externs

* CF Industries, Inc.
* Mosaic Co.
* Florida Phosphate Facts
# Sant Julià i Santa Basilissa de Mosset

Sant Julià i Santa Basilissa de Mosset és l'església parroquial del poble de Mosset, de la comuna del mateix nom, pertanyent a la comarca nord-catalana del Conflent.
És a la part més baixa del poble de Mosset, al sud del poble, a la Plaça de l'Era.
Es tracta d'una església del segle xiv que substituí l'antiga església parroquial, romànica, les restes de la qual són conegudes actualment com a Sant Julià Vell. El 1362 és esmentada com a església nova de Sant Julià.
Aquesta església compta amb una dotació important de mobiliari eclesiàstic, principalment retaules.

## Bibliografia

* Becat, Joan. «97 - Mosset». A: Atles toponímic de Catalunya Nord. I. Aiguatèbia - Montner. Perpinyà: Terra Nostra, 2015 (Biblioteca de Catalunya Nord, XVIII). ISBN ISSN 1243-2032.
* Gavín, Josep M. «Conf 86. Sant Julià i Santa Basilissa de Mosset». A: Capcir - Cerdanya - Conflent - Vallespir - Rosselló. Barcelona: Arxiu Gavín, 1978 (Inventari d'esglésies, 3*). ISBN 84-85180-12-7.
* Ponsich, Pere; Lloret, Teresa; Gual, Raimon. «Mosset». A: Vallespir, Conflent, Capcir, Baixa Cerdanya, Alta Cerdanya. Barcelona: Fundació Enciclopèdia Catalana, 1985 (Gran Geografia Comarcal de Catalunya, 15). ISBN 84-85194-60-8.

## Referències

* ↑ Sant Julià i Santa Basilissa de Mosset en els ortofotomapes de l'IGN

## Enllaços externs

* Pàgina web amb la planta de Sant Julià i Santa Basilissa de Mosset
* Pàgina web sobre les campanes de l'església parroquial
# Cal Cendresa

Casa Cendresa era una masia, en ruïnes el 2011, situada en el terme municipal de Moià, a la comarca catalana del Moianès.
Està situada a prop de l'extrem nord-est del terme, a tocar del terme municipal de Collsuspina. Pertany a l'antiga parroquia de Ferrerons. Queda al sud-est de la masia de Bolederes, al sud-oest de Sant Cugat de Gavadons. És a l'esquerra del torrent de la Torre, al nord-oest i a prop del Coll de Palau.

## Bibliografia

* Ajuntament de Moià. Pla Especial del catàleg de les masies i cases rurals de Moià. Ajuntament de Moià.
# Władysław Żmuda

Władysław Antoni Żmuda és un exfutbolista polonès de la dècada de 1970.
Fou 91 cops internacional amb la selecció polonesa amb la qual participà en els Jocs Olímpics d'Estiu de 1976 i a la Copa del Món de Futbol de 1974, 1978, 1982 i 1986.
Pel que fa a clubs, defensà els colors de Motor Lublin, Gwardia Warsaw, Śląsk Wrocław, Widzew Łódź, Hellas Verona, New York Cosmos i US Cremonese.

## Palmarès
### Śląsk Wrocław

* Ekstraklasa: 2009-10
* Copa polonesa de futbol: 1975-76

### Widzew Łódź

* Ekstraklasa: 1980-81, 1981-82

## Referències

* ↑ Kadra.pl
* ↑ Władysław Żmuda Fitxa i estadístiques a la FIFA
* ↑ Władysław Żmuda a worldfootball.net
* ↑ NASL stats
* ↑ Władysław Żmuda a National-Football-Teams.com (anglès)
* ↑ «Profile at Lega Calcio». Arxivat de l'original el 2012-08-11. [Consulta: 2 novembre 2018].
Władysław Żmuda amb Polònia - Plantilles de navegació :
Selecció de futbol de Polònia – Copa del Món de Futbol de 1974
1 Fischer •
2 Tomaszewski •
3 Kalinowski •
4 Szymanowski •
5 Gut •
6 Gorgoń •
7 Wieczorek •
8 Bulzacki •
9 Żmuda •
10 Musiał •
11 Ćmikiewicz •
12 Deyna (c) •
13 Kasperczak •
14 Maszczyk •
15 Jakóbczak •
16 Lato •
17 Szarmach •
18 Gadocha •
19 Domarski •
20 Kapka •
21 Kmiecik •
22 Kusto •
Entrenador: Górski
Selecció de futbol de Polònia – Copa del Món de Futbol de 1978
1 Tomaszewski •
2 Mazur •
3 Maculewicz •
4 Szymanowski •
5 Nawałka •
6 Gorgoń •
7 Iwan •
8 Kasperczak •
9 Żmuda •
10 Rudy •
11 Masztaler •
12 Deyna •
13 Kupcewicz •
14 Justek •
15 Kusto •
16 Lato •
17 Szarmach •
18 Boniek •
19 Lubański •
20 Wójcicki •
21 Kukla •
22 Kostrzewa •
Seleccionador: Gmoch
Selecció de futbol de Polònia – Copa del Món de Futbol de 1982
1 Młynarczyk •
2 Dziuba •
3 Kupcewicz •
4 Dolny •
5 Janas •
6 Skrobowski •
7 Jałocha •
8 Matysik •
9 Żmuda •
10 Majewski •
11 Smolarek •
12 Wójcicki •
13 Buncol •
14 Pałasz •
15 Ciołek •
16 Lato •
17 Szarmach •
18 Kusto •
19 Iwan •
20 Boniek •
21 Kazimierski •
22 Mowlik •
Seleccionador: Piechniczek
Selecció de futbol de Polònia – Copa del Món de Futbol de 1986
1 Młynarczyk •
2 Przybyś •
3 Żmuda •
4 Ostrowski •
5 Wójcicki •
6 Matysik •
7 Tarasiewicz •
8 Urban •
9 Karaś •
10 Majewski •
11 Smolarek •
12 Kazimierski •
13 Komornicki •
14 Kubicki •
15 Buncol •
16 Pałasz •
17 Zgutczyński •
18 Pawlak •
19 Wandzik •
20 Boniek •
21 Dziekanowski •
22 Furtok •
Seleccionador: Piechniczek :
# Espuri Postumi Albí Magne

Espuri Postumi Albí Magne (llatí: Spurius Postumius Albinus Magnus) va ser un magistrat romà del segle ii aC. Formava part de la gens Postúmia, una antiga i important família romana d'origen patrici, i era de la família dels Postumi Albí.
Va ser cònsol l'any 148 aC, amb Luci Calpurni Pisó Cesoní de col·lega. Aquell any, un gran incendi va destruir part de la ciutat de Roma. Se suposa que Aulus Postumi Albí, que va ser propretor, i Espuri Postumi Albí, cònsol l'any 110 aC, van ser fills seus.
D'aquest mateix Espuri Postumi Albí, Ciceró en parla al Brutus, i diu que coneixia molts dels seus discursos.

## Referències

* ↑ Smith, William (ed.). Dictionary of Greek and Roman Biography and Mythology. Vol. I. Londres: Walton and Maberly, 1841, p. 92.
# Vall d'Uixó (desambiguació)

«Vall d'Uixó» té aquests significats:
Geografia:
* La Vall d'Uixó, municipi de la Plana Baixa.
* Vall d'Uixó (Horta de Sant Joan), accident geogràfic de l'Horta de Sant Joan.
# Lénina (Rostov)

* Per a altres significats, vegeu «Lénina».
Lénina (en rus: Ленина) és un poble (un khútor) de l'óblast de Rostov, a Rússia, que en el cens del 2010 tenia 3.547 habitants, pertany al districte d'Aksai.

## Referències

* ↑ Паспорт муниципального образования «Мишкинское сельское поселение» Аксайского муниципального района
# Buckland (Alaska)

Buckland és una població dels Estats Units a l'estat d'Alaska. Segons el cens del 2007 tenia 420 habitants.

## Demografia

Segons el cens del 2000, Buckland tenia 406 habitants, 84 habitatges, i 75 famílies La densitat de població era de 128,5 habitants/km².
Dels 84 habitatges en un 66,7% hi vivien nens de menys de 18 anys, en un 65,5% hi vivien parelles casades, en un 20,2% dones solteres, i en un 10,7% no eren unitats familiars. En el 8,3% dels habitatges hi vivien persones soles l'1,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 4,83 i el nombre mitjà de persones que vivien en cada família era de 5,19.
Per edats la població es repartia de la següent manera: un 51,2% tenia menys de 18 anys, un 10,8% entre 18 i 24, un 24,4% entre 25 i 44, un 10,1% de 45 a 60 i un 3,4% 65 anys o més.
L'edat mediana era de 18 anys. Per cada 100 dones hi havia 116 homes. Per cada 100 dones de 18 o més anys hi havia 106,3 homes.
La renda mediana per habitatge era de 38.333 $ i la renda mediana per família de 40.000 $. Els homes tenien una renda mediana de 31.563 $ mentre que les dones 27.500 $. La renda per capita de la població era de 9.624 $. Aproximadament el 7,9% de les famílies i l'11,9% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «Annual Estimates of the Population for Incorporated Places in Alabama». Oficina del Cens dels Estats Units, 10-07-2008.
* 1 2 3 «Fact Sheet- Buckland». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 15 juliol 2010].
* ↑ «Geographic Comparison Table- Buckland». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 15 juliol 2010].
# Wilbur Park

Wilbur Park és una població dels Estats Units a l'estat de Missouri. Segons el cens del 2000 tenia 475 habitants.

## Demografia

Segons el cens del 2000, Wilbur Park tenia 475 habitants, 207 habitatges, i 140 famílies. La densitat de població era de 3.056,6 habitants per km².
Dels 207 habitatges en un 28% hi vivien nens de menys de 18 anys, en un 50,7% hi vivien parelles casades, en un 14% dones solteres, i en un 31,9% no eren unitats familiars. En el 29% dels habitatges hi vivien persones soles el 14% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,29 i el nombre mitjà de persones que vivien en cada família era de 2,81.
Per edats la població es repartia de la següent manera: un 20,4% tenia menys de 18 anys, un 5,3% entre 18 i 24, un 33,7% entre 25 i 44, un 19,2% de 45 a 60 i un 21,5% 65 anys o més.
L'edat mediana era de 39 anys. Per cada 100 dones de 18 o més anys hi havia 75 homes.
La renda mediana per habitatge era de 44.167 $ i la renda mediana per família de 49.583 $. Els homes tenien una renda mediana de 38.750 $ mentre que les dones 32.500 $. La renda per capita de la població era de 18.263 $. Entorn del 4,2% de les famílies i el 4,2% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Wilbur Park». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 8 agost 2010].
* ↑ «Geographic Comparison Table- Wilbur Park». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 8 agost 2010].
# Euphorbia mellifera

Euphorbia mellifera és una espècie de planta fanerògama de la família de les Eufòrbies.

## Descripció

Pertany al grup d'espècies dins del gènere Euphorbia que les tiges no tenen espines. Es caracteritza pel seu port arbori, podent arribar fins als 15 m d'alçada. Les seves fulles, lanceolades i de color verd fosc es disposen a l'àpex de les branques i les flors, purpúries, es disposen en panícules terminals. Aquesta espècie s'inclou al Catàleg d'Espècies Amenaçades de Canàries, com en perill d'extinció, a les illes de Tenerife, La Gomera i La Palma.

## Hàbitat

És d'àmplia distribució a la Macaronèsia, i es troba a Madeira i a les Illes Canàries.

## Ecologia

Dins dels arbres i arbusts de la laurisilva canària pertany al grup dels que fan servir per a la seva reproducció una estratègia pionera juntament amb el bruc boal (Erica arborea) i el teix (Erica platycodon). Aquestes espècies creen un important banc de llavors que es dispersen gràcies al vent, però aquestes només poden germinar on no hi hagi humus ni volta arbòria (necessiten llum directa), de manera que només creixen a clars deixats per la mort d'algun arbre o tales. Tant la pol·linització com la dispersió de les llavors es realitza per mitjà del vent.

## Taxonomia

Euphorbia mellifera va ser descrita per William Aiton i publicada a Hortus Kewensis; or, a catalogue. .. 3: 493. 1789.

### Etimologia

* Euphorbia: nom genèric que deriva del metge grec del rei Juba II de Mauritània (52 a 50 aC - 23), Euphorbus, en el seu honor – o fent al·lusió al seu gran ventre – ja que usava mèdicament Euphorbia resinifera. El 1753 Linné va assignar el nom a tot el gènere.
* mellifera: epítet que significa "productora de mel".

### Sinonímia

* Tithymalus melliferus (Aiton) Moench
* Kobiosis mellifera (Aiton) Raf.
* Euphorbia mellifera var. canariensis
* Euphorbia longifolia Lam.
* Euphorbia longifolia var. canariensis

## Referències

* 1 2 Fernández Palacios, Jose María «Bases ecológicas preliminares para la conservación de los tipos de hábitat de interés comunitario en España». Ministerio de Medio Ambiente, y Medio Rural y Marino, 2009 [Consulta: 25 juliol 2012].
* ↑ «Euphorbia mellifera». Tropicos.org. Missouri Botanical Garden. [Consulta: 6 juliol 2012].
* ↑ (Spec. Pl. [ed. 1]: 450)
* ↑ «Euphorbia mellifera» a EOL. Data consulta: 03 de juliol de 2014.

## Enllaços externs

* Flora de Canarias
# Ventas de Huelma

Ventas de Huelma és un municipi andalús situat en la part centre-nord de la comarca de Alhama (província de Granada). Limita amb els municipis de Chimeneas, La Malahá, Agrón i Cacín.
L'ajuntament està format pels nuclis de Ventas de Huelma i Ácula.
# Léninsk-Kuznetski

Léninsk-Kuznetski (en rus Ленинск-Кузнецкий) és una ciutat de l'óblast de Kémerovo, a Rússia. Es troba al riu Inià, un afluent de l'Obi, a 75 km al sud de Kémerovo.

## Història

El primer assentament està datat el 1763 amb la creació d'un poble anomenat Koltxuguino. L'extracció de carbó va començar el 1870, tot i que no fou intensiva fins al 1912. La població va ser batejada amb el nom de Léninsk el 1922 i el 1924 amb el seu nom actual, Léninsk-Kuznetski. El 1925 va adquirir l'estatus de ciutat.
# Budivelnyk Kiev

El Budivelnyk Kiev és un club de bàsquet de la ciutat de Kíev (Ucraïna) fundat el 1945. En la temporada 2013-2014 va disputar la Lliga ucraïnesa de bàsquet i l'Eurolliga de bàsquet.

## Història

El Budivelnyk Kiev va ser fundat el 1945 per Vladimir Shablinsky, un veterà de la Segona Guerra Mundial.

## Referències

* ↑ Management(anglès)
* ↑ Coaching Staff(anglès)
* ↑ History Arxivat 2013-07-08 a Wayback Machine.(anglès)

## Enllaços externs

* Budivelnyk Kiev - Lloc web oficial
# Sandi (cràter)

Sandi és un cràter d'impacte en el planeta Venus de 12,6 km de diàmetre. Porta el nom d'un antropònim grec (forma d'Alexandra), i el seu nom va ser aprovat per la Unió Astronòmica Internacional el 1997.

## Referències

* ↑ «Sandi». Gazetteer of Planetary Nomenclature. United States Geological Survey. [Consulta: 1r juliol 2017].

## Vegeu també

* Llista de cràters de Venus
# Cal Robusto

Cal Robusto és una obra de Siurana (Alt Empordà) inclosa a l'Inventari del Patrimoni Arquitectònic de Catalunya.

## Descripció

Casa aïllada situada al veïnat de Baseia. És un edifici de planta rectangular, tot i que actualment només podem veure el mur de tramuntana. Les parets s'han conservat, però la part superior correspon a un sobrealçat d'època posterior a la de la construcció. D'aquest mur destaquen les finestres carreuades i sobretot l'aparell ja que podem veure una part d'aquest mur fet amb carreus perfectament tallats, i l'altra està feta amb aparell antic. D'aquesta façana també cal tenir en compte una espitllera que podem veure a la planta baixa. L'altre mur que podem veure, és el que dona a ponent. Tot i que s'hi ha afegit construccions posteriors, encara podem veure una petita finestra allindada al primer pis, i en el que actualment són els estables dels animals destaca una gran porta allindanada.

## Referències

* ↑ «Cal Robusto». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 9 maig 2020].
# Luis Gordillo

Luis Gordillo (Sevilla-1934) és un pintor espanyol, una de les principals figures de l'art abstracte a Espanya.

## Biografia

Va començar la seva carrera artística a París el 1958

## Obra

De gran prestigi internacional, les seves obres es poden contemplar en els principals museus d'art contemporani d'Amèrica del Nord i Europa. És considerat un dels creadors més singulars de l'escena artística espanyola de la segona meitat del segle xx.
Els seus quadres es mostren sovint inacabats, ja que l'artista considera que una imatge que és sotmesa a un continu procés de reproducció, i mai arriba a un estat definitiu.

## Exposicions

Ha exposat als principals museus del món, i té obres seves a importants col·leccions d'art:
* Museu Reina Sofia
* Chase Manhattan Bank, Nova York.
* MACBA
* Museu d'Art Contemporani de Sevilla.
* Museu d'Art Contemporani de Bilbao.
* Fundació Juan March, Madrid.
* Col·lecció del Patrimoni Nacional, Madrid.
* Col·lecció del Congrés dels Diputats, Madrid.
* Banc d'Espanya.

## Alguns premis i reconeixements

* 1981 - Premi Nacional d'Arts Plàstiques d'Espanya
* 1996 - Medalla d'or de les Belles Arts
* 2007 - Premi Velázquez d'Arts Plàstiques (l'equivalent en pintura al Premi Cervantes).

## Referències

* 1 2 «Luís Gordillo». Premio Velázquez de Artes Plásticas - 2007 -. Ministerio de Educación, Cultura y Deporte. [Consulta: 10 febrer 2014].
* «Luis Gordillo». Gran Enciclopèdia Catalana. Barcelona: Grup Enciclopèdia Catalana.
# Butlletí del Centre Catòlic

El Butlletí del Centre Catòlic va ser una publicació religiosa mensual en català editada a Igualada l'any 1932.

## Descripció i continguts

La redacció i l'administració era a la seu del Centre Catòlic. S'imprimia als tallers de Nicolau Poncell. Tenia quatre pàgines, a dues columnes, amb un format de 28 x 22 cm. El primer número va sortir el mes de gener de 1932 i l'últim, el 7, el juliol del mateix any.
A l'article de presentació manifestaven que l'objectiu del butlletí era «l'enregistrament ordenat i constant de totes les manifestacions de vida de la nostra entitat. Després de mig segle d'actuació no interrompuda, el Centre Catòlic –fa pena haver-ho de dir– es troba avui descomptada la col·lecció de Propaganda, sense la més modesta crònica de les seves activitats i efemèrides notables, ni tan sols en la forma rudimentària d'una llibreta de memòries». L'esmentada revista Propaganda es va publicar entre 1914 i 1918 i el butlletí va néixer amb motiu de la commemoració del cinquantenari de l'entitat.
Publicava comentaris de conferències, teatre, cinema i també articles de caràcter religiós i informació d'organitzacions catòliques. Hi col·laboraven J. Mussons Castelltort i Ramon Puiggròs.

## Referències

* ↑ Miret Solé, M. Teresa. La premsa a Igualada (1808?-1982). Barcelona: Generalitat de Catalunya, 1983, p. vol. 1, p. 436.
* ↑ «Pòrtic». Butlletí del Centre Catòlic, 1, 01-01-1932.
# Sant Fulgenci

«Sant Fulgenci» té aquests significats:
* Sant Fulgenci (Baix Segura), municipi valencià situat al Baix Segura
* Sant Fulgenci de Cartagena (Cartagena, ~540 - Écija, 630), religiós visigot, bisbe d'Écija i autor d'obres eclesiàstiques, germà d'Isidor i Leandre de Sevilla
* Sant Fulgenci de Ruspe (Telepta, ~468 - Ruspe, ~533), bisbe i autor eclesiàstic nord-africà
# Cal Robles

Cal Robles és una casa del poble de la Jonquera, inclosa en l'Inventari del Patrimoni Arquitectònic de Catalunya.
És de planta rectangular i consta de planta baixa i dos pisos amb coberta terrassada. Davant de la casa s'estén un petit jardí tancat al carrer per un mur de pedra amb reixes de ferro forjat. La façana de la casa es divideix en tres cossos clarament diferenciats: el central, al que s'accedeix mitjançant una petita escalinata té en la primera planta la porta d'entrada. Els dos pisos d'aquest cos central tenen tres finestres cada un, que donen a dues balconades de ferro. Els cossos laterals sobresurten respecte al central, oferint l'aparença de dues torres que el flanquegen. A cada pis s'obre una finestra, protegides amb guardapols les dels pisos mentre les de la planta queden emmarcades per un frontó triangular d'inspiració clàssica. Els murs de la casa han estat arrebossats. L'edifici presenta un seguit d'elements decoratius (frontons clàssics, motllures) i estructurals (triple arcada de l'entrada) que permeten incloure'l dins el moviment historicista del segle xix.

## Referències

* ↑ «Cal Robles». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 25 agost 2014].